CELEX: 32020D0369
Language: da
Date: 2020-03-04 00:00:00
Title: Kommissionens afgørelse (EU) 2020/369 af 4. marts 2020 om at tillægge enheder, der repræsenterer forbrugerinteresser og erhvervsinteresser på EU-plan, beføjelse til at udsende en ekstern varsling i henhold til Europa-Parlamentets og Rådets forordning (EU) 2017/2394 (EØS-relevant tekst)

5.3.2020   
               
               
                  DA
               
               
                  Den Europæiske Unions Tidende
               
               
                  L 67/139
               
            
         KOMMISSIONENS AFGØRELSE (EU) 2020/369
         af 4. marts 2020
         om at tillægge enheder, der repræsenterer forbrugerinteresser og erhvervsinteresser på EU-plan, beføjelse til at udsende en ekstern varsling i henhold til Europa-Parlamentets og Rådets forordning (EU) 2017/2394
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/2394 af 12. december 2017 om samarbejde mellem nationale myndigheder med ansvar for håndhævelse af lovgivning om forbrugerbeskyttelse og om ophævelse af forordning (EF) nr. 2006/2004 (1), særlig artikel 27, stk. 2, og
         ud fra følgende betragtninger:
         
                     (1)
                  
                  
                     Ved forordning (EU) 2017/2394 fastsættes bestemmelser om samarbejde mellem de kompetente myndigheder, der er udpeget af medlemsstaterne som ansvarlige for håndhævelse af EU-retlige regler, som beskytter forbrugernes interesser.
                  
               
                     (2)
                  
                  
                     I henhold til artikel 27, stk. 2, i forordning (EU) 2017/2394 skal Kommissionen tillægge enheder, der repræsenterer forbrugerinteresser og, hvis det er relevant, erhvervsinteresser på EU-plan, beføjelse til at udsende »eksterne varslinger« vedrørende overtrædelser omfattet af forordningen.
                  
               
                     (3)
                  
                  
                     De enheder, der er omfattet af denne afgørelse, er aktive på EU-plan og har udtrykt interesse for at deltage i mekanismen til eksterne varslinger. Enhederne har ladet sig registrere i åbenhedsregistret og dermed tilsluttet sig den adfærdskodeks, der findes i bilag III til aftalen mellem Europa-Parlamentet og Europa-Kommissionen om et åbenhedsregister for organisationer og selvstændige, der deltager i udformningen og gennemførelsen af EU's politikker (2).
                  
               
                     (4)
                  
                  
                     Forordning (EU) 2017/2394 finder anvendelse fra den 17. januar 2020. Denne afgørelse bør derfor finde anvendelse fra dagen efter offentliggørelsen i Den Europæiske Unions Tidende for at gøre det muligt for de berørte organisationer at deltage i mekanismen til eksterne varslinger snarest muligt.
                  
               
                     (5)
                  
                  
                     Medlemsstaterne er i overensstemmelse med artikel 27, stk. 2, i forordning (EU) 2017/2394 blevet hørt om de enheder, der er omfattet af denne afgørelse —
                  
               VEDTAGET DENNE AFGØRELSE:
         
            Artikel 1
            Beføjelse til at udsende en ekstern varsling i henhold til artikel 27, stk. 2, i forordning (EU) 2017/2394 tillægges følgende enheder:
            
                        a)
                     
                     
                        Den Europæiske Forbrugerorganisation (BEUC) med følgende identifikationsnummer i åbenhedsregistret: 9505781573-45
                     
                  
                        b)
                     
                     
                        Sammenslutningen af Familieorganisationer i EU (COFACE) med følgende identifikationsnummer i åbenhedsregistret: 93283396780-85
                     
                  
                        c)
                     
                     
                        Det Europæiske Fællesskab af Brugsforeninger (EURO COOP) med følgende identifikationsnummer i åbenhedsregistret: 3819438251-87.
                     
                  
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 4. marts 2020.
            
               
                  På Kommissionens vegne
               
               
                  Formand
               
               Ursula VON DER LEYEN
            
         
         
            (1)  EUT L 345 af 27.12.2017, s. 1.
         
            (2)  EUT L 277 af 19.9.2014, s. 11.